Jautājums:
Testa pasākumam "Latvijas Inovāciju Forums" minēta tikai Atta centra C zāle. 
Vai paredzēts nomāt visu Atta centru (arī lobiju) vai tikai C zāli? Attiecīgi - kur ir paredzēta ieeja un ēdināšana?
Atbilde:
Saskaņā ar iepirkuma Nolikuma 8. pielikuma (Testa pasākuma “Latvijas Inovāciju forums” darba uzdevums) 2. punktu pasūtītājs ir paredzējis pasākuma norisi “ATTA CENTRE” C zālē (Krasta ielā 60, Rīgā, LV-1003). Pasākuma vietas telpu plānojums ir pieejams tīmekļvietnē: https://attacentre.tilda.ws/#rec486382860. Atbilstoši Nolikuma 12. punktam pretendentam šajā norises vietā jānodrošina ēdināšanas pakalpojumi.
Izpildītājam, pielāgojoties plānotajam pasākuma apmeklētāju skaitam, ir jāparedz nepieciešamais ēdināšanas zonas izvietojums foajē telpās – “Hall 1”. Dalībnieku plūsma organizējama caur “ATTA CENTRE” galveno ieeju.
Vēršam uzmanību, ka šis uzdevums neparedz telpu nomu – pasākuma telpas, atbilstoši uzdevuma 9.punktam, nodrošina pasūtītājs, tādēļ pretendentam finanšu piedāvājumā šādas izdevumu pozīcijas nav jāiekļauj.
